I den seneste sæson har danske Pierre-Emile Højbjerg været lejet ud til Schalke 04, men nu da sæsonen er slut, betyder det ikke, at landsholdsspilleren vender tilbage til Bayern München.

Pierre-Emile Højbjergs agent Søren Lerby bekræfter overfor tv3sport.dk, at Højbjerg er færdig i den tyske storklub, der netop har vundet Bundesligaen. Dermed skal midtbanespilleren se sig om efter en ny klub.

Læs også : Bayern bekræfter: Højbjerg til Schalke 04

- De har allerede mange spillere til den position, Pierre-Emile passer bedst til, siger Søren Lerby til tv3sport.dk.

- Men der er andre muligheder, som jeg vil undersøge i den kommende tid. Flere klubber er interesseret i at overtage ham, siger han.